CELEX: 62014CA0355
Language: et
Date: 2016-06-02 00:00:00
Title: Kohtuasi C-355/14: Euroopa Kohtu (üheksas koda) 2. juuni 2016. aasta otsus (Administrativen sad – Pleveni eelotsusetaotlus – Bulgaaria) – „Polihim-SS” EOOD versus Nachalnik na Mitnitsa Svishtov (Eelotsusetaotlus — Kaudsed maksud — Aktsiisid — Direktiiv 2008/118/EÜ — Aktsiiside sissenõutavus — Artikli 7 lõige 2 — Mõiste „aktsiisikauba väljumine aktsiisi peatamise korra alt” — Energiatoodete ja elektrienergia maksustamine — Direktiiv 2003/96/EÜ — Artikli 14 lõike 1 punkt a — Energiatoodete kasutamine elektri tootmiseks — Maksulaos asuvate energiatoodete ost ja edasimüük vahendajast ostja poolt — Energiatoodete vahetu tarnimine ettevõtjale elektri tootmise eesmärgil — Maksudokumentides vahendajast ostja toodete „saajaks” märkimine — Aktsiisivabastuse saamiseks kehtestatud liikmesriigi õiguse nõuete rikkumine — Maksuvabastuse andmisest keeldumine — Tõend toodete kasutamisest aktsiisivabastust võimaldavatel tingimustel — Proportsionaalsus)

8.8.2016   
            
            
               ET
            
            
               Euroopa Liidu Teataja
            
            
               C 287/5
            
         Euroopa Kohtu (üheksas koda) 2. juuni 2016. aasta otsus (Administrativen sad – Pleveni eelotsusetaotlus – Bulgaaria) – „Polihim-SS” EOOD versus Nachalnik na Mitnitsa Svishtov
   (Kohtuasi C-355/14) (1)
   
   ((Eelotsusetaotlus - Kaudsed maksud - Aktsiisid - Direktiiv 2008/118/EÜ - Aktsiiside sissenõutavus - Artikli 7 lõige 2 - Mõiste „aktsiisikauba väljumine aktsiisi peatamise korra alt” - Energiatoodete ja elektrienergia maksustamine - Direktiiv 2003/96/EÜ - Artikli 14 lõike 1 punkt a - Energiatoodete kasutamine elektri tootmiseks - Maksulaos asuvate energiatoodete ost ja edasimüük vahendajast ostja poolt - Energiatoodete vahetu tarnimine ettevõtjale elektri tootmise eesmärgil - Maksudokumentides vahendajast ostja toodete „saajaks” märkimine - Aktsiisivabastuse saamiseks kehtestatud liikmesriigi õiguse nõuete rikkumine - Maksuvabastuse andmisest keeldumine - Tõend toodete kasutamisest aktsiisivabastust võimaldavatel tingimustel - Proportsionaalsus))
   (2016/C 287/06)
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad – Pleven
   
      Põhikohtuasja pooled
   
   
      Hageja:„Polihim-SS” EOOD
   
      Kostja: Nachalnik na Mitnitsa Svishtov
   
      Menetluses osales: Okrazhna prokuratura Pleven
   
      Resolutsioon
   
   
               1.
            
            
               Nõukogu 16. detsembri 2008. aasta direktiivi (mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ) artikli 7 lõiget 2 tuleb tõlgendada nii, et volitatud laopidaja poolt aktsiisikauba müük tollilaos toob kaasa selle tarbimisse lubamise üksnes hetkel, kui kaup lahkub füüsiliselt sellest tollilaost.
            
         
               2.
            
            
               Nõukogu 27. oktoobri 2003. aasta direktiivi 2003/96/EÜ (millega korraldatakse ümber energiatoodete ja elektrienergia maksustamise ühenduse raamistik) artikli 14 lõike 1 punkti a koostoimes direktiivi 2008/118 artikliga 7 tuleb tõlgendada nii, et sellega on vastuolus liikmesriigi ametiasutuste keeldumine vabastada aktsiisist energiatooteid, mis pärast seda, kui volitatud laopidaja müüs need vahendajast ostjale, müüakse selle vahendaja poolt edasi lõpptarbijale, kes täidab liikmesriigi õiguses kehtestatud kõik nõuded nende toodete aktsiisist vabastamise kohta ja kellele volitatud laopidaja need tooted vahetult tarnib oma maksulaost; ja seda pelgalt seetõttu, et kõnealuse laopidaja poolt kauba saajaks deklareeritud vahendaja ei ole lõpptarbija, kes liikmesriigi õiguse alusel võib saada aktsiisist vabastatud energiatooteid.
            
         
      (1)  ELT C 329, 22.9.2014.